text: Så åbner skøjtebanerne
  01 december 2012 kl. 13.05
  Lørdag blev der indviet en ny skøjtebane i Vejle - og i denne weekend åbner også skøjtebaner i blandt andet Horsens, Esbjerg, Fredericia og Sønderborg.
  Skøjtebanen i Vejle ligger på Marias Plads i Vejle, hvor der tidligere var p-plads.
  Nu er bilerne væk, istedet skrider både store og små ud på glatis.
  Den officielle indvielse af banen blev markeret med fuld musik.
  Pladsen har været under ombygning gennem flere måneder.
  Kommunen har fået syv millioner kroner til projektet blandt andet via Lokale- og Anlægsfondens og så har kommunen selv betalt et lignende beløb for banen.
  